
A védelmi igazgatási szabályozás 2019-2024

Kulcsszavak: Védelmi igazgatás; különleges jogrend; biztonsági környezet; reform
Megítélésem szerint, a 21. század biztonsági tényezői, komoly reformot indikáltak a védelmi igazgatás rendszerében, amely alapjaiban változtatja meg a válságkezelés metódusait. Ezáltal, a védelmi igazgatási szabályozás átmeneti időszakban van, amellyel a jogalkotó helyzetét szeretnék egyszerűsíteni a különleges jogrend időszakra vonatkozóan. Az arra való felkészülés célja érdekében, valamint ezzel az összkormányzati döntéshozatalt erősítik, illetve a védelmi igazgatás szabályozását reformálják, amely a védelmi igazgatás egységes kiépítését szolgálja.
Ennek megvizsgálása érdekében, a biztonsági környezet feltárása elengedhetetlen, mivel 21. század egy olyan komplex biztonsági környezetet hozott el, amelyre nem volt felkészülve senki. A bekövetkezett események kezelése nyomán a politikai stratégiai szinten lévők szembesültek a szabályozás hiányosságával, átláthatatlanságával. Egyre inkább egyértelművé vált, hogy ahhoz, hogy reagálni tudjanak a felmerülő válságokra, biztonsági kihívásokra, szükséges volt a szabályok egységesítése, illetve az alkalmazható módszerek szabályozási kereteinek lefektetése, amellyel az összkormányzati döntéshozatalt szeretnék elősegíteni.
A környezetre való reagálás céljával, a védelmi igazgatás rendszere az elmúlt időszakban alapjaiban alakult át a 2021. XCIII. törvénnyel, amely a védelmi és biztonsági tevékenységek összehangolásáról szól, és egy olyan új irányt vezet be, amellyel egy stabilabb, összkormányzati válságkezelést szeretnének elérni. A reform részeként a különleges jogrendi helyzet átalakításával kezdtek, amelyet így, sokkal átláthatóbbá, és egyszerűbbé alakítottak.
Dolgozatom elkészítése érdekében, szeretném feldolgozni a 2021. évi XCIII. törvényt a védelmi és biztonsági tevékenységek összehangolásáról, illetve annak kapcsolódását a magasabb stratégiai dokumentumhoz, Magyarország Nemzeti Biztonsági Stratégiájához.



